27/10/2022 | Administración LocalMunicipal
Carral
Inicio de expediente para elección de xuíz/a de paz titular de Carral

O 17 de outubro de 2022, esta Alcaldía do Concello de Carral ditou o decreto 384/2022 nos seguintes termos: “ Logo de recibirse o 14 de decembro de 2021 (rexistro de saída do Tribunal Superior de Xustiza de Galicia nº 1989) unha comunicación do 10 de decembro de 2021 da Secretaría de Goberno do Tribunal Superior de Xustiza de Galicia, segundo o cal, estando próximo a vencer o período- catro anos-polo que se nomeou Xuíz de Paz titular do municipio de Carral ( A Coruña), se debe iniciar novo expediente para proceder á elección de novo/a Xuíz/a de Paz titular, para dar cumprimento ao establecido nos artigo 101 e 102 da lei Orgánica 6/1985, de 1 de xullo, do Poder Xudicial e no Regulamento 3/1995, de 7 de xuño, que a desenvolve en materia de Xuíces de Paz, en uso das atribucións que me confire o artigo 21.1 da Lei 7/1985, de 2 de abril, reguladora das bases do réxime local, RESOLVO 1- Iniciar expediente para que, de acordo coa comunicación do Tribunal Superior de Xustiza de Galicia, se proceda polo Pleno do Concello a propoñer á Sala de Goberno do devandito Tribunal Superior de Xustiza o nomeamento de xuíz/a de paz titular de Carral.2- Indicar aos/ás interesados/as que poderán presentar no rexistro xeral do Concello de Carral (A Coruña), no prazo de QUINCE DÍAS dende o día seguinte á publicación do correspondente anuncio no Boletín Oficial da Provincia da Coruña, a correspondente instancia, acompañada da seguinte documentación: a) Fotocopia compulsada por Notario ou polo Concello de Carral do Documento Nacional de Identidade. b) Declaración responsable relativa aos seguintes extremos: - Ser español/a, maior de idade, e non estar incurso en ningunha das causas de incapacidade que establece o artigo 303 da Lei Orgánica do Poder Xudicial (Non estar impedido/ a física ou psiquicamente para a función xudicial, non ter sido condenado/a por delito doloso (ou ter obtido, en caso contrario, a rehabilitación), non estar procesado/a o inculpado/a por delito doloso en tanto non sexa absolto ou se dite auto de sobresemento, e estar en pleno exercicio dos dereitos civís). - Aínda non sendo licenciado/a en Dereito, reunir os requisitos establecidos na Lei Orgánica do poder Xudicial para o ingreso na Carreira xudicial, excepto os derivados da xubilación por idade, sempre que esta non supoña impedimento físico ou psíquico o cargo. - Compromiso de residir no municipio de Carral, no seu caso, durante o desempeño das súas funcións e salvo autorización da Sala de Goberno do Tribunal Superior de xustiza de Galicia. - Non pertencer a partidos políticos ou sindicatos, ou ter emprego ao servizo deles mesmos durante o desempeño das súas funcións, no seu caso. - Declaración relativa á profesión actual da persoa interesada. - Xustificación dos méritos que alegue (estudos e experiencia laboral relacionada co cargo pretendido, e, no caso de ser avogado/a en exercicio, o compromiso expreso de abandonar o exercicio se fose nomeado). 3- Publicar un anuncio no taboleiro de edictos do Concello e remitilo para a súa publicación nos do Xulgado de Primeira Instancia e Instrución do Partido ou Xulgado Decano e no do propio Xulgado de Paz.” Carral, 20 de outubro de 2022 El alcalde Fdo. Francisco Javier Gestal Pose